
	1.
	Noteikumu konsolidētā versija
44.5. administratīvais līgums par detālplānojuma īstenošanu, izņemot gadījumu, ja detālplānojumu izstrādā pašvaldība.
	Priekšlikums
Ievērojot, ka tiek svītrots 44.5.punkts, kas paredzēja Administratīvo līgumu kā detālplānojuma sastāvdaļu, un piekrītot, ka Līgums ir atsevišķs dokuments, tai skaitā tiek parakstīts tikai pēc tam, kad detālplānojums ir jau apstiprināts, taču arī ņemot vērā faktu, ka līguma redakcija pēc būtības ir saskaņojama pirms detālplānojuma apstiprināšanas, uzskatām, ka ir svarīgi paredzēt būtiskos detālplānojuma īstenošanas nosacījumus, kas ir svarīgi risinājuma, kā vienota veseluma īstenošanas nodrošināšanai,  iekļaušanu apbūves noteikumu sastāvā kā detālplānojuma realizācijas kārtības noteikumus. Tādejādi šie būtiskie nosacījumi ir attiecīgi piemērojami turpmāk administratīvā līguma saturam, neparedzot iespējas tos grozīt, ja netiek grozīts detālplānojums kopumā, bet neliedzot grozīt līguma ietvaros tos noteikumus, kurus būtu pieļaujams mainīt īstenošanas gaitā, un kas rezultātā nemainītu apstiprinātā detālplānojuma risinājuma būtību (piemēram, termiņi, dalījums kārtās). Tas arī atbilst VARAM izstrādātajām Vadlīnijām par detālplānojumu īstenošanu, un veicinātu vadlīnijās konstatēto problēmu novēršanu, piemēram, jautājumos par īpašumu faktisko sadales uzsākšanu.
Piedāvājam papildināt Grozījumu projekta 47.punktu ar 47.6 apakšpunktu.
Piedāvātā redakcija
-
	Sintija Aispure (LPS)

	2.
	Noteikumu konsolidētā versija
62.1 Ekonomikas ministrija 10 darbdienu laikā sniedz viedokli par teritorijas plānojuma vai tā grozījumu sastāvā esošajos teritorijas izmantošanas un apbūves noteikumos ietverto normu atbilstību būvniecību reglamentējošajiem normatīvajiem aktiem, bet ne vēlāk kā līdz šo noteikumu 88.1. apakšpunktā minētā lēmuma pieņemšanas dienai. Līdz galīgās redakcijas apstiprināšanai viedoklis ir izvērtējams un iekļaujams teritorijas plānojuma vai to grozījumu redakcijā. Ja pašvaldība nepiekrīt Ekonomikas ministrijas viedoklim, tā sniedz pamatojumu tā vērā neņemšanai, ko ietver šo noteikumu 86. punktā minētajā ziņojumā.
	Priekšlikums
LPS atkārtoti norāda, ka nav saprotams vai Ekanomikas ministrijas viedoklis ir jāpieprasa arī Lokālplānojumu izstrādes gadījumā, ja ar to tiek grozīts teritorijas plānojums. Kā arī nepiekrītam, ka viedoklis tie sniegts 10 darba dienās, bet ne vēlāk kā līdz šo noteikumu 88.1. apakšpunktā minētā lēmuma pieņemšanas dienai, jo no piedāvātās redakcijas nav saprotams, no kura brīža sākas 10 darbdienu termiņš un “ne vēlāk kā līdz domes lēmuma pieņemšanai” ir par vēlu, jo ziņojums tiek gatavots pirms virzīšanas izskatīšanai komitejās/domes sēdē.
Lūdzam precizēt anotāciju, lai būtu saprotams kā rīkoties Lokālplānojuma gadījumā. Kā arī precizēt Ekanomikas, ministrijas viedokļa sniegšanas termiņus.
Piedāvātā redakcija
-
	Sintija Aispure (LPS)

	3.
	Noteikumu konsolidētā versija
101. Pašvaldība var noteikt lielāku teritoriju, kurai izstrādājams detālplānojums, lēmumā pamatojot tā nepieciešamību.
	Priekšlikums
Neatbalstām punkta svītrošanu. Ir gadījumi, kad detālplānojumā vajag iekļaut plašāku teritoriju, saskaņojot ar ierosinātāju un blakus esošo īpašumu īpašniekiem (ielas, ūdeņi, prettrokšņu barjeras u.c.). Norādām, ka arī no anotācijas nav saprotams punkta svītrošanas iemesls.
Lūdzam punktu saglabāt esošajā redakcijā.
Piedāvātā redakcija
-
	Sintija Aispure (LPS)

	4.
	Noteikumu konsolidētā versija
112. Pēc lēmuma publicēšanas sistēmā par detālplānojuma projekta nodošanu publiskajai apspriešanai izstrādes vadītājs sadarbībā ar izstrādātāju organizē publisko apspriešanu.
	Priekšlikums
Iebilstam par šī punkta svītrosanu, nav saprotams kā to aizstāj Grozījumu projekta 16.punkts, kas ir sadaļā kur tiek atrunāta Plānošanas dokumentu izstrāde, izmantojot sistēmu. Esošajos MK noteikumos Nr.628 šis punkts atrodoties sadaļā par Detālplānojuma izstrādes kārtību ar kuru tiek noteikts proces konkrētā plānošanas dokomenta izstrādei no tā uzsākšanas līdz īstenošanai, norādām uz to, ka šis ir vienīgais punkts, kas netieši norāda uz publiskās apspriešanas sanāksmes organizēšanu pie detālplānojuma izstrādes un tā izņemšana var radīt neskaidrības.
Piedāvātā redakcija
-
	Sintija Aispure (LPS)



